Til tross for seriens økte popularitet var ikke TV 2 fornøyde med , og besluttet at den måtte gjennomgå en kraftig ansiktsløftning i forkant av sesong 2. Det ble jobbet grundig med manusene, og to manusforfattere fra den populære amerikanske komiserien ble hyret inn for å skolere de norske forfatterne i hvordan en skal skrive situasjonskomedier. I tillegg ble Paul Ryan, komikerinstruktør for TV-selskapet CBS, hentet inn for å være inspirasjonskilde i arbeidet med serien. Også skuespillermessig ble det gjort store endringer. Av skuespillerne fra sesong 1 var det kun Sturla Berg-Johansen og Kjersti Fjeldstad som ble med videre. Inn kom Tommy Steine og Solveig Kloppen (som begge var ukjente på den tiden), samt veteranen Anne Marie Ottersen. Entusiasmen blant skuespillere og manusforfattere var høy: «Vi kommer til å sette en ny standard for situasjonskomedier i Norge», uttalte Berg-Johansen.